Fotbalul se schimbă. UEFA a renunţat la o regulă veche din 1965. Cum vor fi afectate competiţiile.
UEFA a abrogat regula care spunea că, la meciurile în dublă manşă, golul marcat în deplasare are valoare dublă. Se aşteaptă ca Executivul forului continental să ratifice decizia adoptată la Nyon. Golurile marcate acasă şi în deplasare vor avea aceeaşi valoare.
Departamentul Competiţii din cadrul UEFA a abrogat regula care spunea că, la meciurile în dublă manşă, golul marcat în deplasare are valoare dublă.Se aşteaptă ca Executivul forului continental să ratifice decizia adoptată la Nyon. Noutatea, care se referă la runda eliminatorie, va intra în vigoare începând din sezonul viitor.Prin urmare, din sezonul viitor, regula aflată în vigoare din 1965 şi considerată acum "învechită" de către manageri, va merge în istorie.Să luăm un exemplu practic, pentru meciurile eliminatorii, cu manşe duble: dacă prima manşă se termină cu 2-1 pentru echipa gazdă şi returul cu 1-0 pentru cealaltă, se va merge la prelungiri şi apoi la penalty-uri.Golurile marcate acasă şi în deplasare vor avea aceeaşi valoare.